Փօլ Ուոքըր

Փոլ Ուոքըր, Փոլ Ուիլիամ Ուոքըր Դ. (, ), ամերիկացի դերասան, նախկին բնորդ։

1986-էն, դերեր կը ստանձնէ շուրջ 40 գեղարուեստական տեսերիզներու մէջ: Հանրածանօթ կը դառնայ «Աճապարանքն ու բարկութիւնը» տեսերիզին եւ անոր յաջորդող տեսաշարերուն՝ «Կրկնակի Աճապարանքն ու բարկութիւնը», «Աճապարանքն ու բարկութիւնը 4», «Աճապարանքն ու բարկութիւնը 5» եւ «Աճապարանքն ու բարկութիւնը 6» ժապաւէններուն մէջ:

Ստացած է հինգ տարբեր մրցանակներ, ներկայացած է ութ անգամ, որոնց թիւին մէջ՝ երկու անգամ Ոսկեայ ազնւամորի «հակամրցանակի»ն։ Մահացած է Քալիֆորնիա նահանգի Սանթա Քլարիթա քաղաքին մէջ՝ ինքնաշարժի արկածէ։

Մարզուած է Պրազիլական ճիու-ճիցու մարզաձեւով, ունեցած է այդ մարզաձեւին սրճագոյն գօտին։

Ունի մէկ դուստր՝ Միտոու Փէյն։

 Կենսագրութիւն 
Փոլ Ուիլիամ Ուոքըր ծնած է 12 Սեպտեմբեր 1973-ին ամերիկեան Կլէնտէյլ քաղաքին մէջ, Քալիֆորնիա ։ Ան գործարար Փոլ Ուոքըր Գ.-ի եւ նախկին բնորդ Շերիլի (Ամուսնալուծուած են 2004-ին) անդրանիկ որդին է։ Փոլ ունի երկու կրտսեր եղբայրներ եւ քոյրեր՝ Քոտի Փիւ, Կալէփ, Էշլի եւ Էմի։ Ուոքըրներուն ընտանիքը կը դաւանի մորմոնականութիւնը։ Դերասանը ունի անգլիական ծագում, ինչպէս նաեւ իրլանտական եւ գերմանական արմատներ։IMDB Trivia Section

Փոլ դերասանութեան կը սկսի վաղ մանկութենէն, 1975-ին, «Pampers Diapers» մանկական տակդիրներու հեռատեսիլի գովազդին ընդմէջէն։ Մեծնալէն ետք, կը մասնակցի հեռատեսիլի տարբեր ծրագիրներու, ինչպէս նաեւ գովազդային տեսահոլովակներու մէջ։ Տասներեք տարեկանին, «Հրէշը պահարանին մէջ» («Monster In The Closet») կատակերգական սարսափազդու տեսերիզին մէջ դեր մը կը ստանձնէ։

Այնուհետեւ զանազան տեսաշարերու մէջ դերեր կը ստանձնէ, ինչպէս՝ («Չարլզը պատասխանատու է» («Charles In Charge»), «Ո՞վ է տէրը» («Who’s The Boss?»), «Երիտասարդը եւ անհանդարտը» («The Young & The Restless»))։

Բացի դերասանութենէ, Փոլ աշխուժ մարզիկ մը եղած է եւ մասնակցած՝ զանազան մրցաշարքերու։

1991-ին, Քալիֆորնիոյ Սեն Վելիի Քրիստոնէական դպրոցը աւարտելէ ետք, ծովային կենսաբանութեան հետազօտութեամբ զբաղելու միտումով կը յաճախէ Քալիֆորնիոյ քոլէճը։ Սակայն կը նախընտրէ դերասանութեամբ զբաղիլ:

 Ասպարէզ 
 Սկզբնական Շրջան 
 1994-ին «Թեմի եւ Տը Թի Ռեքս» («Tammy & The T-Rex») ժապաւէնին մէջ դեր մը կը ստանձնէ, այդ օրերու հանրայայտ Տենիզ Ռիչըրտսին հետ։

 1998-ին երիտասարդ դերասանը յաջորդական դերեր կը ստանձնէ «Հանդիպեցէք Տիտլներուն» («Meet The Deedles») եւ «Պլեզընթվիլ» («Pleasantville») ժապաւէններուն մէջ։
 1999-ին, ան կը նկարահանուի բաւական յաջող «Այդ բոլորը ան է» («She’s All That») եւ «Ուսանողական խումբ» («Varsity Blues») (դպրոցական ոտնագնդակի դժուար առօրեային մասին)  ժապաւէններուն մէջ:
 Դերեր ստանձնած է «S.W.A.T. Հրեշտակներու քաղաքին յատուկ ջոկատ» ժապաւէնին գլխաւոր հերոս Ճիմ Սթրիթի եւ «Ֆանթասթիք քառեակ» ժապաւէնին Ճոնի Շթորմի դերերուն թեկնածուներուն հետ։
 Փորձ մը կը կատարէ Էնակին Սքայուքերի դերին համար, սակայն իր տարիքին բերումով, չի կրնար արժանանալ այդ դերին։ Ըստ իր խոստովանութեան, անիկա միակ դերն է, զոր շատ փափաքած էր ստանձնել։

 Վերելք 
Շնորհիւ երիտասարդական շրջանի իր հանրաճանաչութեան, 2001-ին դերասանը երկրորդական դերերէն կը սկսի ստանձնել գլխաւոր դերեր։

Իր առաջին գլխաւոր դերը շարժապատկերի մէջ կը խաղայ «Աճապարանքն ու բարկութիւնը» («The Fast & The Furious») ժապաւէնին մէջ, Վին Տիզլի հետ։ Շնորհիւ այդ շարժապատկերին անսպասելի յաջողութեան, Փոլ Ուոքըր հանրածանօթ կը դառնայ ոչ միայն ԱՄՆ-ի մէջ, այլեւ՝ շարժապատկերի երիտասարդ կուռքի կարգավիճակ կը ստանայ։ «Աճապարանքն ու բարկութիւնը» ժապաւէնէն երեք ամիս ետք, գլխաւոր դերով հանդէս կու գայ «Հաճելի ուղեւորութիւն» («Joy Ride») ժապաւէնին մէջ, խաղընկերներ ունենալով Լիլի Սոբեսկին եւ Սթիւ Զանը։ «People» ամսագիրը 2001-ին Ուոքըրը կ'ընդգրկէ իր «Աշխարհի ամէնէն գեղեցիկ մարդիկ» ցուցակին մէջ։ ձախից|մինի|Nissan Skyline Ինքնաշարժը, որ յատուկ ոճով պատրաստուած էր 21 Մարտ 2007-ին «Աճապարանքն ու Բարկութիւնը 2» ֆիլմին համար, որմէ ետք ալ ինքնաշարժին սեփականատէրը կը դառնայ Փոլ ՈւոքըրԱյնուհետեւ կը հետեւի «Աճապարանքն ու բարկութիւնը» ժապաւէնին շարունակութիւնը (արդէն առանց Վին Տիզլի) եւ Ուոքըր կը նկարահանուի ամերիկեան ռեփ երգիչ Լութաքրիսի «Act A Fool» երգին տեսահոլովակին մէջ։ Այնուհետեւ՝ դեր կը ստանձնէ Մայքլ Կրէյտընի «Ժամանակի թակարդին մէջ» («Timeline») վէպին շարժապատկերի արտադրութեան մէջ (ուր դեր ստանձնած է նաեւ՝ Ժերար Պաթլըր (Gerard Butler)), ժապաւէնը քննադատներու, ինչպէս նաեւ հանդիսատեսներու կողմէ ընդունելութեան չ'արժանանար։ 2005-ին կը հրապարակէ գանձերու որոնման մասին «Բարի գալուստ դրախտ» («Into The Blue») բախտախնդիր-արկածային մարտաժապաւէնը, որ հասութաբեր գործ մը կ'ըլլայ, իսկ 2009-ին կը հրապարակէ ժապաւէնին նուազ դրամագլուխով շարունակութիւնը: Ճեսիքա Ալպայի մասնակցութեամբ, ուր Ուոքըր կը փայլի իր լուղորդի ունակութիւններով:

Փոլ, մանկութենէն կը սիրէր ջուրի վրայ դահոյկով սահիլը։ Հետաքրքրական է, որ Ալպա, ինք եւս, երիտասարդ տարիքին նման փորձառութիւն մը ապրած է՝ դեր մը ստանձնելով «Ֆլիփըր» (flipper) հեռուստաշարին մէջ։

Ուոքըր իր թատերական կարողութիւնները կը դրսեւորէ, յատկապէս՝ «Ս. Ծնունդ» («Noel», 2004) ժապաւէնին մէջ, ուր Փենելոփէ Քրուզի փեսացու-ոստիկանին դերը կը ստանձնէ: Փենելոփէ Ս. Ծննդեան շրջանին կը հետապնդէ ծերունի մը, որուն մահացած կնոջ վերամարմնաւորումն է ինք։ Ժապաւէնին մէջ բազմաթիւ աշխարհահռչակ դերասաններ կան, ինչպէս՝ Սուզըն Սարանտըն եւ Ռոպին Ուիլիամզ։

 Հետագայ աշխատանքներ 
250px|մինի|ձախից|Հարցազրույց «Աճապարանքն ու բարկութիւնը 5»  ժապաւէնին դերասաններուն հետ, 2011 (Տուէյն Ճոնսոն, Լութաքրիս, Ճորտանա Պրյուստըր, Վին Տիզըլ եւ Փոլ Ուոքըր )
Յաջորդ նախագիծին մէջ՝ «Փախչի՛ր առանց յետադարձ հայեացքի» («Running Scared»), Ուոքըր ինքզինք կը դրսեւորէ իբրեւ կարող դերասան, որ կրնայ իրեն վստահուած ամէն տեսակի դերեր ստանձնել։

Կրիմ եղբայրները մարմնաւորող ժապաւէնը չի կրնար փոխհատուցել իր 15-միլիոննոց դրամագլուխը եւ միայն $9,3 միլիոն հասոյթ կրնայ ապահովել։ Նոյն թուականին, «Ուոլթ Տիզնի»ի հրապարակած «Սպիտակ գերի» («Eight Below») արկածային ժապաւէնը, ուր Ուոքըր գլխաւոր դերով հանդէս կու գայ, իրեն ապահովելով $20 միլիոն։ 

Այնուհետեւ Ուոքըր հանդէս կու գայ գլխաւոր դերերով, ինչպէս՝ «Դրախտային նախագիծ» («The Lazarus Project») անկախ  ժապաւէնին մէջ, որ անմիջապէս սկաւառակով կը հրապարակուի, 21 Հոկտեմբեր 2008-ին։ Յաջորդ դերը կը ստանձնէ «Աճապարանքն ու բարկութիւնը» շարքին շարունակութեան մէջ՝ «Աճապարանքն ու բարկութիւնը 4» («Fast & Furious», ուր ան կրկին կ'աշխատի Վին Տիզլի հետ, որ հեռացած էր ժապաւէնին նկարահանումներուն առաջին մասէն ետք։

2010-ին կը հրապարակուի «Թալանողեր» («Takers») քրէական ժապաւէնը, ուր Փոլ հանդէս կու գայ Մեթ Տիլոնի եւ Հեյտըն Քրիստենսընի հետ։ Նկարահանումները կը սկսին Սեպտեմբեր 2008-ին, սակայն  ժապաւէնը կը հրապարակուի 2010-ին։

2011-ի գարնան ան հանդէս կու գայ «Աճապարանքն ու բարկութիւնը 5» («Fast Five») ժապաւէնին մէջFast Five Premiere, իսկ երկու տարի ետք՝ «Աճապարանքն ու բարկութիւնը 6» («Fast Six»)։ Եօթներորդ  ժապաւէնին նկարահանումները ան չի կրնար աւարտել։

 Հետաքրքրութիւններ 

 Դերասանը ունէր երկու տուն՝ Հատինկթըն Պիչի (Haddington beach) եւ Սանթա Պարպարայի մէջ:
 Կը սիրէր անասունները. ունէր ռիթրիվըր տեսակի շուն մը՝ Լապրատոր անունով եւ Կովպոյ ձի մը։
 Ան կը պաշտէր ծովեզերեայ զբօսանքները, ինչպէս՝ ջուրին վրայ դահոյկով սահիլը:
 Շատ կը հետաքրքրուէր ինքնաշարժներով։
 Կը սիրէր ճամբորդել. եղած է Հնդկաստան, Ֆիճի, Քոսթա Ռիքա եւ Պրունեյ։
 Ընկերական յարաբերութիւններ կը պահպանէր զոյգ դերասանուհիներ Կայլի եւ Կիտոն Թինտալներու հետ։
 Ուոքըր լրջօրէն կը զբաղէր պրազիլական ճիու-ճիցուով (jiu-jitsu)։ Ունէր ծիրանագոյն գօտի, այնուհետեւ՝ սրճագոյն: Կը մարզուէր Ռիքարտօ Միլըրի ղեկավարութեան տակ, որ իր աշակերտը յետ մահու կը պարգեւատրէ սեւ գօտիով։ Ըստ Միլըրի խօսքերուն, Ուոքըր «միշտ կը ձգտէր ցուցադրել ճիու-ճիցուն իր ժապաւէններուն մէջ, կը ցանկար իր ժապաւէնները օգտագործել իբրեւ բեմ՝ ճիու-ճիցուի ցուցադրման համար, ան ինծի կ'ըսէր, թէ կը ցանկայ, որ հանդիսատեսին մօտ յիշուի իբրեւ ճիու-ճիցուի մասնագէտ»։

Բացի ատկէ, Ուոքըր կը մասնակցի «Redline Time Attack» մրցարշաւներու հեռուստաշարին մէջ, M3 E92 մեքենայով, «AE Performance» խումբին հետ, որուն հովանաւորներն էին՝ «Etnies», «Brembo Brakes», «Ohlins» «Volk», «OS Giken», «Hankook», «Gintani» եւ «Reach Out Worldwide»։

 Այլ նախագիծեր 
Փոլ յայտնուած է երկու երաժշտական հոլովակներու մէջ՝ «Wrong Thing Right Then» (1997), «Mighty Mighty Bosstones» խումբին երգին հիման վրայ («Հանդիպեցէք Տիտըլներուն» ժապաւէնին համար) եւ «Act A Fool», Լութաքրիսի երգին հիման վրայ («Կրկնակի Աճապարանքն ու բարկութիւնը» ժապաւէնին համար)Paul Walker (I) — Other works։

Դերասանը կը նկարահանուէր հաղորդավարի դերին մէջ սպիտակ շնաձուկերու մասին պատմող «National Geographic»-ի արտադրութեան վաւերագրական ժապաւէնին մէջ, հաղորդումը եթերով հեռարձակուած է Յունիս 2010-ին։ Փոլ 11 օր կ'անցընէ նկարահանուելով եօթը շնաձուկերու հետ, Մեքսիքոյի ափամերձ շրջանին մէջ։ Արշաւախումբը կը գլխաւորէր Քրիս Ֆիշըրը։

Յունուար 2011-ին կը դառնայ «Coty Prestige» օծանելիքի ընկերութեան «Davidoff Cool Water for Men» ծանուցման դերակատարը:

 Բարեգործական ծրագիր 
Յիշելով իր պատանեկական երազանքները, երբ ան կը փափաքէր ծովային կենսաբան դառնալ, ինչպէս անոր կուռք Ժաք Կիւսթոն, 2006-ին Փոլ Ուոքըր կը միանայ Թրաձկան պաշտպանութեան ֆոնտին։

Մարտ 2010-ին Ուոքըրը կ'ուղեւորուի Չիլի, ուր օգնութիւն կը ցուցաբերէ երկրաշարժէն աղէտահարներուն, որ տեղի ունեցած էր 27 Փետրուարին, 8,8 ուժգնութեամբ։ Իր եւ «REACH OUT Worldwide» իր բժշկական կազմակերպութեան մասին կը խօսուի Մամուլով: Ան կ'այցելէ նաեւ Իլոկա քաղաքը, Կուրանիպէ եւ Պելյուէ աւաններ, բժիշկներու հետ զբաղելով հիւանդներու պատուաստներով։

 Մահ 
30 Նոյեմբեր 2013-ին, ժամը 15:30-ին (ըստ UTC-8-ի) Ուոքըր եւ իր ընկերը՝ Ռոճըր Ռոտաս ներկայ կը գտնուին «Reach Out Worldwide» բարեգործական ֆոնտին միջոցառման Հայան Թայֆունի զոհերուն համար նպաստ հաւաքելու նպատակով, որ տեղի կ'ունենար Ֆիլիփինի մէջ։ Անկէ ետք անոնք կարմիր «Porsche Carrera GT» ինքնաշարժով, որ կը պատկանէր Ռոտասին, կը հեռանան։ Ճամբան վարորդը չի կրնար զսպել ղեկը եւ ինքնաշարժը կը բախի լապտերի սիւնին եւ անոր կողքին աճած ծառին Վալենսիոյ մէջ, Սանթա Քլարիթա, Քալիֆորնիոյ մէջ. անմիջապէս հրդեհ կը բռնկիSchabner, Dean (November 30, 2013). 'Fast and Furious' Star Paul Walker Killed in Crash". ABC News.։

Լոս Անճելըսի ոստիկանութիւնը կը յայտարարէ, որ վարորդը եւ ուղեկիցը մահացած են անմիջապէս արկածին վայրը։ Առաջին լուրը կը հաղորդէ «TMZ» լրատուութիւնը, երբ Ուոքըրի հրապարակախօս Էյմ Վան Այտըն կը հաստատէ դերասանին մահը։ Ռոտաս Ուոքըրին վաղեմի ընկերն էր եւ անոր օգնած էր հիմնելու «Reach Out Worldwide» ֆոնտը։ Ան «Always Evolving»-ի գործադիր տնօրէնն էր, (ինքնաշարժներու վաճառասրահ)։

Ուոքըրի յուղարկաւորութիւնը տեղի ունեցած է 14 Դեկտեմբեր 2013-ին, Կլէնտէյլի մէջ (Քալիֆորնիա նահանգ)Похоронили актёра Пола Уокера в его родном городе Глендейл (штат Калифорния) // РИА Новости, 2013-12-15։

 Ժապաւէններ 
Թվական անուն Բնօրինակ անուն Դեր 1985-1994  Դպրոցական արձակուրդները «CBS»-ի մէջ:  CBS Schoolbreak Special  Տիլլ 1985-1986  Մայրուղի մը դէպի երկինք  Highway To Heaven  Էրիք Թրեւըրս/Տոթ Պրայընտ 1986  Հրէշը պահարանին մէջ  Monster In The Closet  «Փրոֆեսոր» Պեննեթ 1987  Ծրագրուած՝ սպաննութեան  Programmed To Kill  Ճէյսըն 1988  Ես կը պատմեմ  I’m Telling!  մասնակից 1990  Չարլզը պատասխանատու է  Charles In Charge  Ռասսել Տեւիս 1991  Յիմարիկ  What A Dummy  Ռիք 1991  Ո՞վ է տէրը  Who’s The Boss?  Մայքըլ Հեյնս 1992-1993  Երիտասարդ եւ աշխուժ  The Young & The Restless  Պրենտըն Քոլինզ 1994  Տղաքը վերադարձած են  The Boys Are Back  Ճեսի Հենսըն 1994  Թեմին եւ Թի Ռեքսը  Tammy & The T-Rex  Մայքլ 1996  Հրեշտակին հպումը  Touched By An Angel  Ճոնաթան 1998  Հանդիպեցէք Տիտլներուն  Meet The Deedles  Ֆիլ Տիտըլ 1998  Փլեզընթվիլ  Pleasantville  Սքիփ Մարտին 1999  Ուսանողական խումբ  Varsity Blues  Լենս Հարպըր 1999  Այդ բոլորը ան է  She’s All That  Տին Սեմփսըն 1999  Քանդուած պալատը  Brokedown Palace  Ճեյսըն 2000  Գանկեր  The Skulls  Քալեփ Մենդրեյկ 2001  Աճապարանքն ու բարկութիւնը  The Fast & The Furious  Պրայըն Օ’Քոններ 2001  Հաճելի ուղեւորութիւն  Joy Ride  Լուիս Թոմաս 2003  Աճապարանքն ու բարկութիւնը  2 Fast, 2 Furious  Պրայըն Օ’Քոններ 2003  Ժամանակացոյցը  Timeline  Քրիս Ճոնսըն 2004  Ծնունդը  Noel  Մայք Ռայլի 2005  Կապոյտին մէջ  Into The Blue  Ճարեթ 2006  Սարսափած փախչողը  Running Scared  Ճոուի Գազել 2006  Ութ դէպի վար  Eight Below  Ճերի Շեպարթ 2006  Մեր հայրերուն դրօշակները  Flags Of Our Fathers  Հենք Հենսըն 2007  ԱՄՆ-ի պատմութիւններ  Stories USA  Մայքի 2007  Պոպի «Զ»-ի Կեանքն ու մահը  The Death and Life Of Bobby Z  Թիմ Քիրնի 2008  Դրախտային նախագիծ  The Lazarus Project  Պան Հարվի 2009  Աճապարանքն ու բարկութիւնը  Fast & Furious  Պրայըն Օ’Քոններ 2010  Առնողները  Takers  Ճոն Ռոուվեյ 2011  Աճապարանքն ու բարկութիւնը  Fast Five  Պրայըն Օ’Քոններ 2013  Թիւ 19 հեծանիւը  Vehicle 19  Մայքըլ Ուուտզ 2013  Աճապարանքն ու բարկութիւնը 6  Fast Six  Պրայըն Օ’Քոններ 2013  Ժամեր  Hours  Նոլան 2013  Գրաւատան քրոնիկներ  Pawn Shop Chronicles  Ռոու Տոկ 2014  13-րդ շրջան. Աղիւսէ առանձնատուներ  Brick Mansions  Տեմիեն 2015  Աճապարանքն ու բարկութիւնը  Furious 7  Պրայըն Օ’Քոններ

 ՄրցանակներPaul Walker (I) — Awards 

 Թվական  Մրցանակ  Անուանակարգ  ժապաւէն  Արդիւնք 1988  Երիտասարդ դերասան (:en:Young Artist Award)  Երիտասարդ դերասանի լաւագոյն հիւրի դերով ցերեկային տեսաշարին մէջ «A Special Love» դրուագին համար Մայրուղի մը դէպի երկինք   1993  Երիտասարդ դերասան (:en:Young Artist Award)  Լաւագոյն երիտասարդ դերասան ցերեկային տեսաշարին մէջ  Երիտասարդ եւ աշխուժ   1994  :en:Soap Opera Digest Award  Ականավոր էկրանային նորամուտ   Երիտասարդ դերասան (:en:Young Artist Award)  Լաւագոյն երիտասարդ դերասան  օճառային օփերային մէջ   2000  Երիտասարդ Հոլիուուտ (:en:Young Artist Award)  Նոր գրաւիչ աստղ    2001  Հոլիուուտեան բեկում  Տղամարդու տարուան բեկումՍտացած է Hollywood Film Festival-ին   Երիտասարդ Հոլիուուտ (:en:Young Artist Award)  Տղամարդու նոր ոճը    2002  :en:MTV Movie Awards  Լաւագոյն պաստառի խումբ Վին Տիզելի հետ Աճապարանքն ու բարկութիւնը   Տղամարդու տարուան բեկում   2003  :en:Teen Choice Awards  Ամենավառ սիրավէպըՓոլ Ուոքըր եւ իր ինքնաշարժը Աճապարանքն ու բարկութիւնը 2   2009  :en:Teen Choice Awards  Մարթա ժապաւէնին լաւագոյն դերասանը  Աճապարանքն ու բարկութիւնը 4   2011  :en:Teen Choice Awards  Մարթա ժապաւէնին լաւագոյն դերասանը  Աճապարանքն ու բարկութիւնը 5   :en:Black Reel Awards  Լաւագոյն խումբը ժապաւէնին դերասաններու հետ Տղաներ-թալանչիներ   2014  :en: MTV Movie Awards  Պաստառի Լաւագոյն զոյգը Վին Տիզըլի հետ Աճապարանքն ու բարկութիւնը 6  

 Ծանոթագրութիւններ 

 Արտաքին յղումներ 
 պաշտոնական կայք 
 էջը IMDb կայքում 
 էջը kinopoisk կայքում 

Ստորոգութիւն:Կինոգործիչներ այբբենական կարգով
Ստորոգութիւն:Ամերիկացի դերասաններ
Ստորոգութիւն:Գլենդեյլ քաղաքում ծնվածներ